Strangalidium

Strangalidium er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, avlange, gule eller røde og svarte trebukker. Dekkvingene er enten svarte eller gulbrune med svart spiss, pronotum kan være svart, svart med gulbrune kanter, eller rødt. Antennene er tynne og noe over så lange som kroppen, litt utvidete mot spissen. Pronotum er klokkeformet, dekkvingene litt avsmalnende bakover. Beina er middels lange og tynne.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Arten er utbredt i Mellom-Amerika.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Strangalidium Giesbert, 1997
 Strangalidium chemsaki Giesbert, 1997
 Strangalidium kunaium Giesbert, 1997
 Strangalidium linsleyanum Giesbert, 1985
 Strangalidium nigellum (Bates, 1872)

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1997
Dyr formelt beskrevet av Edmund Francis Giesbert